
R E F E R A T   D E   A P R O B A R E
privind participarea Municipiului Brad la Programul privind reducerea emisiilor de gaze cu efect de seră în transporturi, prin promovarea 
vehiculelor de transport rutier nepoluante și eficiente din punct
 de vedere energetic, 2020 - 2024



Prin Ordinul Ministerului Mediului, Apelor și Pădurilor nr. 323/2020 a fost aprobat Ghidul de finanțare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, obiectul acestuia constând în finanţarea nerambursabilă din Fondul pentru Mediu, acordată sub forma ecotichetului, pentru achiziţionarea autovehiculelor noi pur electrice sau autovehiculelor noi electrice hibride în scopul îmbunătăţirea calităţii mediului.
	Conform prevederilor art. 14 Capitolul III din Ghid, solicitantul finanțării este unitatea administrativ-teritorială organizată la nivel de comună, oraș, municipiu, astfel cum sunt definite în Ordonanța de Urgentă a Guvernului nr. 57/2019 privind Codul administrativ, cu modificările și completările ulterioare, care depune cererea de finanțare.
	Programul prevede acordarea unui ecotichet pentru achiziționarea unui autovehicul nou în schimbul predării spre casare a cel puţin unui autovehicul uzat. 
Potrivit prevederilor art. 7 alin. 2 din Ghid, ”Prin excepţie de la alin. (1), instituţiile publice şi unităţile administrativ-teritoriale beneficiază de ecotichet în cuantum de 120.000 lei la achiziţionarea unui autovehicul nou, fără a fi obligate să predea spre casare un autovehicul uzat.”
	Beneficiarul finanțării este tot unitatea administrativ-teritorială solicitantă căreia i-a fost aprobată cererea de finanțare depusă în cadrul Programului și care a încheiat contract de finanțare cu Administrația Fondului pentru Mediu (AFM).
	Luând în considerare prevederile Ghidului, dar și nevoile administrației publice locale, am inițiat prezentul proiect de hotărâre prin care am propus aprobarea participării Municipiului Brad la acest Program, depunerea cererii de finanțare pentru o valoare totală de 240.000 lei și achiziționarea a 2 (două) autovehicule noi pur electrice în limita acestei sume.
Precizez că cele 2 (două) autovehicule vor deservi Serviciul Poliția Locală și Direcția de Asistență Socială Brad și, ulterior dobândirii, vor fi inscripționate cu însemnele administrației publice locale și a serviciilor deservite.
Sumele reprezentând cheltuieli conexe și alte cheltuieli neeligibile necesare inscripționării celor 2 (două) autovehicule, exploatarea și întreținerea acestora se vor asigura din bugetul local al Municipiului Brad, în calitate de beneficiar al finanțării nerambursabile.
Am propus, de asemenea, desemnarea Primarului Municipiului Brad să încheie și să semneze, în numele și pentru Municipiul Brad, toate documentele necesare participării Municipiului Brad la Program, precum și contractul de finanțare.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile  Ordinului Ministerului Mediului, Apelor și Pădurilor nr. 323/2020 prin care a fost aprobat Ghidul de finanțare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, ale Legii nr. 104/2011 privind calitatea aerului înconjurător, cu modificările și completările ulterioare, ale O.U.G. nr. 195/2005 privind protecția mediului, cu modificările și completările ulterioare, ale O.U.G. nr. 196/2005 privind Fondul pentru mediu, cu modificările și completările ulterioare, ale art. III alin. 3 din O.U.G. nr. 34/2023 privind unele masuri fiscal-bugetare, prorogarea unor termene, precum si pentru modificarea  si completarea unor acte normativ, ale Legii nr. 273/2006 privind finanțele publice locale, cu modificările și completările  ulterioare, precum și ale art. 129 alin. 1, alin. 2 lit. b, alin. 4 lit. g din O.U.G. nr. 57/2019 privind Codul administrativ, cu modificările și completările ulterioare.

